
DR 30.11.2009 119 

 
Apa yang malangnya ialah, Tuan Pengerusi, saya telah mendapat jawapan sendiri 

daripada pihak PUSPAKOM di negeri Sabah dan telah memutuskan akan mengadakan 
perkhidmatan PUSPAKOM ke kawasan saya secara berkala, sama ada tiga bulan sekali, 
empat bulan sekali atau enam bulan sekali dan telah meminta kepada pihak pentadbiran 
daerah iaitu pejabat daerah untuk mencari tapak yang boleh dijadikan stesen apabila pihak 
PUSPAKOM untuk mengadakan perkhidmatan.  

Malangnya, Tuan Pengerusi, walaupun pihak pentadbiran daerah, pihak pejabat 
daerah telah mengenal pasti tapak pemeriksaan sepertimana yang dicadangkan, 
sepertimana yang dimaklumkan kepada saya oleh pegawai daerah bahawa di Pusat 
Kebudayaan Murut mempunyai kawasan yang luas untuk dijadikan sebagai pusat 
perkhidmatan PUSPAKOM, tetapi hingga hari ini saya tidak nampak. Perkara ini telah 
diumumkan oleh pegawai daerah bahawa pihak PUSPAKOM akan datang. Tunggu punya 
tunggu, tunggu punya tunggu, batang hidung pun tidak nampak, Tuan Pengerusi. Ini amat 
mengecewakan kita...  

Puan Fong Po Kuan [Batu Gajah]: Minta penjelasan, Yang Berhormat Tenom. 

Datuk Raime Unggi [Tenom]: Nanti dahulu, nanti dahulu. Jadi, saya melihat 
bahawa apakah pihak kementerian ataupun pihak jabatan sendiri benar-benar peka kepada 
masalah-masalah yang telah dikemukakan oleh pihak kita sebagai wakil kepada rakyat. Kita 
tidak mahu bahawa perkara-perkara seperti ini akan menjadi bebanan kepada kita. 
Sesungguhnya saya percaya dan yakin bahawa kerajaan kita hari ini memang benar-benar 
memberi komitmen yang tinggi kepada rakyat sepertimana slogan yang kita dengar, 
“Rakyat Didahulukan, Pencapaian Diutamakan.” Kita mahu ini semua dapat dicapai dengan 
lebih baik, Tuan Pengerusi. 

Puan Fong Po Kuan [Batu Gajah]: [Bangun] 

Datuk Raime Unggi [Tenom]: Ya.  

Puan Fong Po Kuan [Batu Gajah]: Terima kasih Yang Berhormat Tenom. 
Masalah kelemahan terhadap perkhidmatan yang diberikan oleh PUSPAKOM ini saya rasa 
ini bukan sahaja wujud di kawasan Tenom. Tadi mendengar ucapan Yang Berhormat 
Tenom, jelas menunjukkan walaupun orang ramai membayar kepada perkhidmatan 
PUSPAKOM, PUSPAKOM tidak memberi kepentingan atau keutamaan kepada 
perkhidmatannya.   

Apakah Yang Berhormat bersetuju bahawa sudah sampai masanya bahawa 
pemeriksaan kenderaan yang diwajibkan oleh kerajaan ini tidak boleh dimonopoli oleh 
PUSPAKOM sahaja? Kita tengok syarikat telekomunikasi, apabila ada persaingan, orang 
ramai akan dapat perkhidmatan yang lebih baik, caj yang lebih murah. PUSPAKOM 
masalahnya ialah kerana monopoli. Apakah Yang Berhormat setuju sudah sampai masa 
kita hapuskan monopoli dicadangkan kepada kerajaan?  

Dato’ Shahrir Abdul Samad [Johor Bahru]: Tuan Pengerusi, saya mencelah, 
saya ingin memberikan sedikit pandangan dan minta pendapat daripada Yang Berhormat 
dari Tenom berhubung dengan soal PUSPAKOM.  

Apakah pandangan Yang Berhormat Tenom, satunya pandangan yang 
disampaikan oleh Yang Berhormat Batu Gajah, mungkinkah sudah sampai satu ketika di 
mana kerajaan melihat atau Kementerian Pengangkutan itu sendiri sedar bahawa dasar 
monopoli dan eksklusif bagi PUSPAKOM sebenarnya sudah pun bercanggah dengan dasar 
kerajaan untuk meliberalisasikan sektor perkhidmatan. Iaitu kita mengetahui bahawa 
Perdana Menteri dan kerajaan di bawah kepimpinan Perdana Menteri yang baru telah 
mengumumkan tentang soal hendak meliberalkan dan membuka lagi ruang kepada sektor 
perkhidmatan negara.  

Satu sektor perkhidmatan dalam negara ini ialah perkhidmatan woksyop dan 
pemeriksaan kenderaan, tetapi dasar di mana PUSPAKOM memonopoli dan mempunyai 
kuasa eksklusif terhadap perkhidmatan ini sebenarnya hari ini bercanggah dengan dasar 
kerajaan itu sendiri. Apakah pandangan Yang Berhormat? 

 



Apa yang malangnya ialah, Tuan Pengerusi, saya telah mendapat jawapan sendiri. daripada pihak PUSPAKOM di negeri Sabah dan telah memutuskan akan mengadakan perkhidmatan PUSPAKOM ke kawasan saya secara berkala, sama ada tiga bulan sekali, empat bulan sekali atau enam bulan sekali dan telah meminta kepada pihak pentadbiran daerah iaitu pejabat daerah untuk mencari tapak yang boleh dijadikan stesen apabila pihak PUSPAKOM untuk mengadakan perkhidmatan. Malangnya, Tuan Pengerusi, walaupun pihak pentadbiran daerah, pihak pejabat daerah telah mengenal pasti tapak pemeriksaan sepertimana yang dicadangkan, sepertimana yang dimaklumkan kepada saya oleh pegawai daerah bahawa di Pusat Kebudayaan Murut mempunyai kawasan yang luas untuk dijadikan sebagai pusat perkhidmatan PUSPAKOM, tetapi hingga hari ini saya tidak nampak. Perkara ini telah diumumkan oleh pegawai daerah bahawa pihak PUSPAKOM akan datang. Tunggu punya tunggu, tunggu punya tunggu, batang hidung pun tidak nampak, Tuan Pengerusi. Ini amat mengecewakan kita... Puan Fong Po Kuan [Batu Gajah]: Minta penjelasan, Yang Berhormat Tenom. Datuk Raime Unggi [Tenom]: Nanti dahulu, nanti dahulu. Jadi, saya melihat bahawa apakah pihak kementerian ataupun pihak jabatan sendiri benar-benar peka kepada masalah-masalah yang telah dikemukakan oleh pihak kita sebagai wakil kepada rakyat. Kita tidak mahu bahawa perkara-perkara seperti ini akan menjadi bebanan kepada kita. Sesungguhnya saya percaya dan yakin bahawa kerajaan kita hari ini memang benar-benar memberi komitmen yang tinggi kepada rakyat sepertimana slogan yang kita dengar, "Rakyat Didahulukan, Pencapaian Diutamakan." Kita mahu ini semua dapat dicapai dengan lebih baik, Tuan Pengerusi. Puan Fong Po Kuan [Batu Gajah]: [Bangun]. Datuk Raime Unggi [Tenom]: Ya. Puan Fong Po Kuan [Batu Gajah]: Terima kasih Yang Berhormat Tenom. Masalah kelemahan terhadap perkhidmatan yang diberikan oleh PUSPAKOM ini saya rasa ini bukan sahaja wujud di kawasan Tenom. Tadi mendengar ucapan Yang Berhormat Tenom, jelas menunjukkan walaupun orang ramai membayar kepada perkhidmatan PUSPAKOM, PUSPAKOM tidak memberi kepentingan atau keutamaan kepada perkhidmatannya. Apakah Yang Berhormat bersetuju bahawa sudah sampai masanya bahawa pemeriksaan kenderaan yang diwajibkan oleh kerajaan ini tidak boleh dimonopoli oleh PUSPAKOM sahaja? Kita tengok syarikat telekomunikasi, apabila ada persaingan, orang ramai akan dapat perkhidmatan yang lebih baik, caj yang lebih murah. PUSPAKOM masalahnya ialah kerana monopoli. Apakah Yang Berhormat setuju sudah sampai masa kita hapuskan monopoli dicadangkan kepada kerajaan?. Dato' Shahrir Abdul Samad [Johor Bahru]: Tuan Pengerusi, saya mencelah, saya ingin memberikan sedikit pandangan dan minta pendapat daripada Yang Berhormat dari Tenom berhubung dengan soal PUSPAKOM. Apakah pandangan Yang Berhormat Tenom, satunya pandangan yang disampaikan oleh Yang Berhormat Batu Gajah, mungkinkah sudah sampai satu ketika di mana kerajaan melihat atau Kementerian Pengangkutan itu sendiri sedar bahawa dasar monopoli dan eksklusif bagi PUSPAKOM sebenarnya sudah pun bercanggah dengan dasar kerajaan untuk meliberalisasikan sektor perkhidmatan. Iaitu kita mengetahui bahawa Perdana Menteri dan kerajaan di bawah kepimpinan Perdana Menteri yang baru telah mengumumkan tentang soal hendak meliberalkan dan membuka lagi ruang kepada sektor perkhidmatan negara. Satu sektor perkhidmatan dalam negara ini ialah perkhidmatan woksyop dan pemeriksaan kenderaan, tetapi dasar di mana PUSPAKOM memonopoli dan mempunyai kuasa eksklusif terhadap perkhidmatan ini sebenarnya hari ini bercanggah dengan dasar kerajaan itu sendiri. Apakah pandangan Yang Berhormat?.